Konstanca (Vācija)
Konstanca (vācu: Konstanz, izrunā: /ˈkɔnstants/) ir pilsēta Vācijas dienvidos, Bādenes-Virtembergas federālajā zemē. Tā atrodas Bodenezera krastā, netālu no Vācijas un Šveices robežas. 2014. gadā Konstancā dzīvoja 81,7 tūkstoši cilvēku. Konstanca ir universitātes pilsētiņa, tajā atrodas Konstancas Universitāte. Vairāk nekā 1200 gadus tā bija Konstancas bīskapijas centrs.